ผลพวงจาก COVID-19 เกิดปรากฏการณ์ใหม่บน Steam มีผู้เล่นพร้อมกันเกือบ 20 ล้านคน
สตีม (Steam) แพลตฟอร์มเกมชื่อดัง เผยสถิติจำนวนผู้เล่นในช่วงที่ไวรัสโควิด-19 (COVID-19) แพร่ระบาด พบว่า มีบางช่วงที่เหล่าเกมเมอร์เปิดเกมเล่นพร้อมกันสูงถึงเกือบ 20 ล้านคนทั่วโลกรายงานจากเว็บไซต์ statistics tracker เปิดเผยว่า เมื่อวันที่ 14 มีนาคมที่ผ่านมา เกิดปรากฏการณ์ที่เหล่าเกมเมอร์ล็อกอินเล่นเกมในแพลตฟอร์มสตีมพร้อมกันเป็นสถิติใหม่ 19.7 ล้านคน เป็นการทำลายสถิติเดิมของเดือนกุมภาพันธ์ 2020 ที่ผ่านมา ซึ่งเคยมีผู้เล่นพร้อมกันราว 18.8 ล้านคนแน่นอนว่า การเกิดปรากฏการณ์ผู้เล่นเข้ามาเล่นเกมพร้อมกันเกือบ 20 ล้านคน ไม่ใช่เรื่องน่าประหลาดใจนัก เพราะขณะนี้ทั่วโลกล้วนประสบปัญหาการแพร่ระบาดของไวรัสโควิด-19 จึงทำให้เกมเมอร์วัยทำงาน ตลอดจนนักเรียน-นักศึกษา ที่อยู่ระหว่างกักตัว เฝ้าระวัง ประกอบกับวันดังกล่าวเป็นวันหยุด การเล่นเกมจึงเป็นทางเลือกอย่างแรกๆสำหรับเกมที่ได้รับความนิยมมากที่สุด ได้แก่ Counter-Strike: Global Offensive มีผู้เล่นในช่วงพีคมากถึง 1 ล้านคน DOTA 2 ราว 6.94 แสนคน และPlayerUnknowns Battlegrounds (PUBG) ประมาณ 5.25 แสนคน
สตีม (Steam) แพลตฟอร์มเกมชื่อดัง เผยสถิติจำนวนผู้เล่นในช่วงที่ไวรัสโควิด-19 (COVID-19) แพร่ระบาด พบว่า มีบางช่วงที่เหล่าเกมเมอร์เปิดเกมเล่นพร้อมกันสูงถึงเกือบ 20 ล้านคนทั่วโลก 
Steam,โควิด-19,COVID-19,Counter-Strike,DOTA2,PlayerUnknown's Battlegrounds